cyanic-selkie/wikianc huggingface dataset:
Atmosfærisk tidevann
Generelle egenskaper
Den atmosfæriske tidevannsbølgen med størst amplitude blir hovedsakelig skapt i troposfæren og stratosfæren når atmosfæren periodisk blir oppvarmet ved at vanndamp og ozon absorberer solstråling i løpet av dagen. Tidevannsbølgene som blir skapt kan så forplante seg bort fra disse kildene og inn i mesosfæren og termosfæren. Atmosfærisk tidevann kan måles som jevne variasjoner i vind, temperatur, tetthet og trykk. Selv om atmosfærisk tidevann har mye til felles med tidevannet i havet, er det to viktige egenskaper som skiller dem:
Ved bakken kan det atmosfæriske tidevannet merkes som små svingninger i overflatetrykket med perioder på 24 og 12 timer. I stor høyde kan amplituden på disse bølgene bli særs store. I mesosfæren, i høyder fra om lag 50 til 100 km over bakken, kan amplituden på bølgene bli mer enn 50 m/s og er ofte den viktigste luftbevegelsen i atmosfæren.
Årsaken til den dramatiske amplitudeveksten fra små svingninger nær bakken til svingninger som dominerer bevegelser i mesosfæren kommer av at lufttettheten minker med høyden. Når en tidevannsbølge eller andre bølger forplanter seg oppover, flytter de seg inn i områder med mindre og mindre tetthet. Om disse bølgene ikke bryter, vil den kinetiske energien være bevart. Siden tettheten minker, varierer amplituden på bølgene slik at energien er bevart. Amplituden på en bølge ved høyden z kan dermed beskrives av denne ligningen:
der A_0 er den opprinnelige amplituden til bølgen, z er høyden og H er skalahøyden til atmosfæren.
Atmosfærisk tidevann som følge av solen
De største atmosfæriske tidevannsbølgene blir skapt av den periodiske oppvarmingen av atmosfæren som følge av solen. Atmosfæren blir varmet opp om dagen og avkjølt om natten. Denne daglige syklusen skaper bølger med perioder knyttet til soldagen. Man kan kanskje forvente at denne daglige oppvarmingen vil skape tidevannsbølger med perioder på 24 timer, tilsvarende periodene oppvarmingssyklusen skjer over. Observasjoner har derimot vist at slike store tidevannsbølger i atmosfæren har perioder på både 24 og 12 timer. De er også blitt observert med perioder på åtte og seks timer, selv om disse generelt har mindre amplitude. Disse periodesettene oppstår fordi soloppvarmingen av atmosfæren skjer med en tilnærmet kvadratbølgeprofil, og på den måten er rik på harmonier. Dekomponering av det sammensatte mønsteret i dets forskjellige frekvenser, (se fouriertransformasjoner), viser i tillegg til den daglige 24-timersvariasjonen, svingninger med perioder på 12, 8 og 6 timer. Tidevann skapt av tyngdekraften fra solen er mye mindre enn det som blir skapt av soloppvarmingen. Solare tidevannsbølger videre i artikkelen omhandler derfor bare de temperaturskapte bølgene.
Solenergien som blir absorbert gjennom atmosfæren, hovedsakelig av vanndamp i troposfæren (~0 – 15 km), ozon i stratosfæren (~30 til 60 km) oksygen- og nitrogenmolekyler i termosfæren (~120 til 170 km). Variasjoner i den globale fordelingen og tettheten av disse stoffene endrer amplituden til de solskapte tidevannsbølgene. Tidevannsbølgene blir også påvirket av miljøet de forplanter seg gjennom.
Solskapte tidevannsbølger kan deles inn i to komponenter: flyttende og ikke-flyttende.
Flyttende solskapte tidevannsbølger
Flyttende tidevannsbølger er synkrone med solen. For en observatør på bakken forplanter de seg vestover med tilsynelatende samme bevegelse som solen. Siden de flyttende bølgene er stasjonære i forhold til solen, oppstår et mønster der bølgene blir skapt, som også er stasjonært i forhold til solen. Endringer i tidevannet fra et stasjonært observasjonspunkt på jordoverflaten kommer av at jorden roterer i forhold til dette stasjonære mønsteret. Årstidsvariasjoner oppstår også siden jorden heller relativt til solen, og dermed relativt til mønsteret.
De flyttende solskapte tidevannsbølgene er godt studert gjennom både observasjoner og mekaniske modeller.
Ikke-flyttende solskapte tidevannsbølger
Man kan se på ikke-flyttende bølger som bølger på global skala med samme periode som de flyttende tidevannsbølgene, men som ikke følger den tilsynelatende bevegelsen til solen. De kan f.eks. ikke forplante seg horisontalt, forplante seg østover eller forplante seg vestover med en annen fart enn solen. Disse ikke-flyttende bølgene kan bli skapt av forskjeller i topografi med lengdegrad, kontrasten mellom land og hav eller vekselvirkninger med overflaten.
Hovedkilden til den 24-timersbølgen er i den lavere atmosfæren der effekter skapt av overflaten er viktige. Dette kommer til syne i relativt store ikke-flyttende komponenter som kommer frem i amplitudeforskjeller langs lengdegradene. De største amplitudene er observert over Sør-Amerika, Afrika og Australia. I motsatt tilfelle mener man at 12-timersbølgen i hovedsak blir skapt i den høyere atmosfæren, og derfor har små bidrag fra ikke-flyttende komponenter.
Atmosfærisk tidevann som følge av månen
Atmosfærisk tidevann blir også skapt av tyngdekraften fra månen. Disse er mye svakere enn bølgene som solen (temperaturen) skaper, og blir skapt av havbevegelsene på jorden (skapt av månen) og til en viss grad kraften som månen utøver på atmosfæren.
Dissipasjon
Demping av tidevann skjer hovedsakelig i den lavere termosfæren og kan skje ved turbulens fra brytende tyngdebølger. Som for et lignende fenomen som havbølger som bryter på en strand, blir energien spredt i bakgrunnsatmosfæren. Molekylær diffusjon blir også gradvis viktigere med høyden i den lavere termosfæren, siden middelfriveien øker i den stadig tynnere atmosfæren.
Effekter av atmosfærisk tidevann
Tidevannet er en viktig mekanisme for transport av energi fra den øvre atmosfæren til den lavere atmosfæren, og det er en dominerende faktor i mesosfæren og den lavere termosfæren. Derfor er det viktig å kjenne godt til atmosfærisk tidevann for å forstå helheten i atmosfæren. Man trenger modellering og observasjoner av atmosfærisk tidevann for å overvåke og varsle endringer i jordatmosfæren.
Nicholas Sanders
Nicholas Sanders (også skrevet Sander; født ca. 1530, død 1581) var en engelsk romersk-katolsk prest og historiker.
Tidlig liv
Sanders ble født i Chariwood (eller Charlwood Place, sannsynligvis Charlwood) i Surrey som sønn av William Sanders, en gang sheriff av Surrey, og som nedstammet fra Sanders-familien i Sanderstead.
Sanders ble utdannet ved Wykeham's School i Winchester og ved New College ved Universitetet i Oxford hvor han ble medlem i 1548 og tok graden kandidat av romerrett (BCL) i 1551.
Familien hadde et streng katolsk trossyn og to søstre som antagelig var eldre enn ham ble nonner før klostrene ble oppløst. Sanders ble valgt til å holde talen ved mottagelsen av kardinal Reginald Poles besøk ved universitetet i 1557 og kort tid etter at dronning Elizabeth I av England ble kronet ble han sendt til Roma hvor han ble venn med kardinal Poles fortrolige, den italienske kardinal Giovanni Morone. Han fikk også god kontakt med Francis Englefield, en engelsk politiker med sterke katolske synspunkter.
Presteembete
Sanders ble ordinert som prest i Roma og selv før slutten av 1550 hadde han blitt nevnt som kandidat som kardinal. I løpet av de påfølgende årene var han ansatt av kardinal Stanisław Hosius, en lærd polsk prelat, for å undersøke graden av spredningen av kjetteri i Polen, Litauen og Preussen. I 1565 gjorde han Leuven i Belgia, som så mange andre engelske landflyktige, til sitt hovedkvarter. Han møtte ved riksdagen i Augsburg i 1566 hvor han møtte Gianfrancesco Commendone, som tidligere hadde vært meget medvirkende til å forsone England med Roma under dronning Maria I av Englands regime, og her kastet han seg inn i den heftige teologisk diskusjonen mellom landsmennene John Jewel, biskop av Salisbury, og papisten Thomas Harding (ikke til å forveksles med den Thomas Harding som ble henrettet i 1532).
Det irske hærtoget
Sanders’ forventninger til Den hellige stol ble sveket ved Pius Vs død i 1572, og han levde de neste årene i Madrid i Spania hvor han fikk å pensjon på 300 dukater. I et forsøk på trekke kong Filip II av Spania inn i sin kamp skrev han at kristendommens forfatning var avhengig av standhaftig utryddelse av England, men i sin nidkjærhet ble Sanders motarbeidet av kongens forsiktighet. Sanders samarbeidet med James Fitzmaurice Fitzgerald, som tidligere hadde styrt Munster i Irland, men som deretter var tvunget i landflyktighet etter et opprør mot den engelske kronen. Begge ønsket en pavestøttet invasjon av Irland. Thomas Stukley prosjekterte et hærtog til Irland i 1578 og hvor Sanders skulle ha deltatt med pavens velsignelse og støtte, men hærtoget ble isteden avledet til Marokko på grunn av dårlig ledelse av kong Sebastian I av Portugal. Stukley ble drept, sammen med Portugals konge og mange andre, i det katastrofale slaget ved Alcácer Quibir i 1578.
Den engelske kronens representanter i Dublin Castle reagerte hurtig. Invasjonsflåten ble øyeblikkelig tatt av William Winter og i 1580 ble invasjonssoldatene slaktet ned ved beleiringen av Smerwick uten at det gitt nåde av de engelske styrker som var ledet av Arthur Grey, 14. baron Grey de Wilton. Støtte fra Sanders ble effektivt forhindret. Etter å ha tilbragt bortimot to år som flyktning og jaget i den sørvestlige delen av Irland er det antatt Sanders døde av kulde og hunger en gang i løpet av våren 1581.
Ettermæle
De engelske landflyktige på kontinentet følte avsky over tapet av en slik kapasitet som Nicholas Sanders: Vår Sanders, uttrykte de, er mer til oss enn hele Irland. Men Sanders var en del av en lang rekke av misjonærer som ble sendt til Irland fra kontinentet for å bekjempe spredningen av protestantismen. Hans skrifter har siden vært grunnlaget for alle katolske fortellinger og propaganda om reformasjonen i England. Det viktigste var hans De Origine ac Progressu schismatis Anglicani som ble videreført av Edward Rishton, trykket og utgitt i Köln i 1558, og har blitt redigert og oversatt, den beste engelske oversettelsen ble gjort av David Lewis (London, 1877). Mange av Sanders’ kategorisk påstander har dog blitt bekreftet av andre bekreftende kilder, mens de som har vært opplagt feilaktige eller falske, eksempelvis hans påstand om at Anne Boleyn var Henrik VIII av Englands egen datter, var ganske enkelt blitt lånt fra tidligere forfattere.
Flatvaddalen
Flatvaddalen/Giklingdalen er en typisk hengedal skapt av en sidegren av inlandsisen i siste istid. Den går i nord-sørlig retning mellom den kjente Innerdalen i nord og Sunndalen i sør. På blidet ser man hvordan den henger ca. 900 meter over dalbunnen i Sunndalen.
Feldkirch
Feldkirch er navnet på
Flatvaddalen
Dalen var tidligere en ofte benyttet setervei mellom Sunndalen og Innerdalen.
Fra gården Gikling leder en sti opp til dalen. Stier leder også opp til dalen fra forskjellige gårder opp gjennom Sunndalen. Nord i dalen ligger Giklingdalshytta til Norsk Tindeklub.
Turen gjennom Flatvaddalen/Giklingdalen er idag en populær tursti som tar 6-8 timer.
Navn
Dalen har lenge hatt to navn og på Sunndal-siden har Flatvaddalen vært vanligste navn, mens på andre siden av dalen har Giklingdalen vært vanligst.
Gikling
Gikling er et gårdsnavn i Romfo sogn i Sunndal og kommer av geitaklinga. Geitaklinga er sammensatt av genitiv flertal av dyrenavnet geit og klinga er en sideform av kringla som betyr krets eller ring og i navn brukes om noe avrundet for eksempel en høyde som stikker frem i en bue. Det er mulig klinga i gårdsnavnet kommer av Klingfjellet som ligger nærmest overfor gården.
Flatvad
Flatvad er et gårdsnavn i Romfo sogn i Sunndal som kommer av Flatavað som antagelig betyr enten et grunt vadested eller et vadested hvor bunden er jevn.
Venstresiden
Venstresiden, eller bare venstre (med liten «V»), er en fløy i politikken der de tilhørende partiene eller personer har visse politiske fellestrekk. Fellestrekket mellom ideologier på venstresiden er et mål om høyere grad av sosial likhet og egalitarisme mellom innbyggerne i et samfunn. Undergrener av sosialismen (som kommunismen, venstresosialismen, demokratisk sosialisme, syndikalismen og sosialdemokratiet), anarkismen og venstrenasjonalismen regnes for å tilhøre venstresiden, samt sosialliberalismen i flere land.
I norsk politikk blir betegnelsen ofte brukt om sosialistiske partier som støtter offentlig styring og økonomisk omfordeling, det vil Rødt, NKP, Sosialistisk Venstreparti og Arbeiderpartiet.
Begrepene venstre- og høyresiden stammer fra den franske revolusjon der de radikale og revolusjonære, som ønsket en ny, sekulær republikk, satt til venstre for formannen i den provisoriske nasjonalforsamlingen, mens de konservative, altså de som ønsket å beholde monarkiet, satt til høyre.
Tidligere omfattet venstresiden også liberale partier, men i moderne europeisk politikk blir disse vanligvis ansett som sentrumspartier eller tilhørende høyresiden. Bruken av begrepene venstre og høyre kan variere utenfor Europa, for eksempel i USA der liberale grupperinger ofte regnes som venstresiden. I land som Japan og Sør-Korea spiller sikkerhetspolitiske holdninger en viktig rolle i definisjonen av høyre- eller venstresiden.
Politiske fellestrekk
Det er vanskelig å definere hva venstresiden i dag faktisk står for, fordi partiene som tilhører venstresiden spriker i mange politiske saker. Felles for venstresiden er kampen for klasseutjevning, rettferdig fordeling nasjonalt og internasjonalt og at dette skal skje ved å ha en aktiv og sterk stat som forvalter mange velferdstjenester og tar aktivt del i næringslivet. Det er for øvrig stor strid mellom partiene på venstresiden om hvor aktiv staten faktisk skal være, skjønt alle partiene er enige i at infrastruktur, samt grunnleggende velferdstjenester som utdanning og helse bør være det offentliges ansvar. De mer ytterliggående kreftene på venstresiden går enda lenger og vil avskaffe den private eiendomsretten fullstendig. En annen fellesnevner for venstresiden er skepsisen mot frie markedskrefter og kapitalismen fordi dette medfører større klasseskiller. Den klassiske venstresiden var inspirert av marxismen og stod for en fullstendig utjevning av klasseskillene. I dag har mesteparten av venstresiden gått bort i fra dette målet og støtter seg til en sterk stat i et markedsøkonomisk system, såkalt sosialdemokrati. Denne økonomiske modellen har også fått navnet blandingsøkonomi.
Konfliktlinjer i Norge
Den pasifistiske fraksjonen av den sosialistiske bevegelsen kulle senere markere seg sterkt under antikrigs-demonstrasjoner, blant annet under vietnamkrigen og irakkrigen.
Forskjellen mellom marxistene og sosialdemokratene har eskalert flere ganger. I Norge skjedde dette allerede på 20-tallet da Arbeiderpartiet meldte seg inn i komintern og støttet seg til en sosialistisk verdensrevolusjon, etter model av marxisme-leninismen, noe som førte til partisplittelse. Etter Arbeiderpartiet meldte seg ut av Komintern brøt den marxistiske fraksjonen seg ut og etablert Norges Kommunistiske Parti (NKP). På 1960- og 1970-tallet eskalerte striden igjen i konflikten mellom Sosialistisk Folkeparti (senere SV) og SUF/ AKP. SF brøt med Arbeiderpartiet etter uenigheter om utenrikspolitikken til Ap, imens SUF brøt med SF grunnet ideologiske uenigheter.
De øvrige konfliktlinjene i Norge har oftest stått mellom de sosialdemokratene og ytre venstreside. Ofte har Ap vært i konflikt med partiene lengre ute på venstresiden. Et eksempel på dette er utenrikspolitikken. Mens partiene ytterst til venstre har vært skeptisk til amerikansk utenrikspolitikk og NATO har tvert i mot sosialdemokratene, med Ap i spissen, vært en pådriver for allianse med USA og norsk NATO-medlemskap. Dette førte i sin tid til partisplittelse i Arbeiderpartiet i 1961 da Sosialistisk Folkeparti ble dannet.
Mattias Moström
Mattias Kent Moström (født 25. februar 1983 i Stockholm) er en svensk fotballspiller som spiller i Sportsklubben Træff i Molde. Han spilte i perioden 2007–2020 for Molde FK, og er den utenlandske spilleren med flest kamper for Molde FK gjennom tidene.
Venstresiden
Konfliktlinjer i Norge
En tredje konfliktlinje som kan nevnes er miljø. SV og Rødt tradisjonelt stått for en grønnere politikk og mest mulig reduksjon av klimagasser. Ap har derimot vært en pådriver for olje- og gassindutri.
Mattias Moström
Moström har tidligere spilt for AIK som junior fra 1990 til 2000, før han gikk til FC Cafe Opera, der han fikk sin seniordebut.
Han kom tilbake som profesjonell til AIK i 2004, og fikk sin debut i barndomsklubben 4. april 2004, da han ble byttet inn i kampen mot Sundsvall der AIK vant 1-0.
Molde FK
I 2007 signerte han en treårskontrakt med Molde FK, som hadde rykket ned til Adeccoligaen sesongen før. Han debuterte 9. april 2007 mot Sogndal IL på Fosshaugane Campus, Molde vant 3-2. Moström spilte 17 kamper, og skåret ett mål i sesongen da klubben rykket rett opp igjen til Tippeligaen. I Tippeligaen debuterte han 30. mars 2008 mot Stabæk, en kamp som endte 0-0.
Mestvinnende utlending i Norge
I Molde har Moström blitt seriemester fire ganger og norgesmester to ganger. Han har også vunnet 1. divisjon en gang. Etter cupfinalen 2014 ble han sammen med sin lagkamerat, Daniel Chima Chukwu, en av fire utlendinger med fem titler i Norge.
Helomvending
Han signerte høsten 2011 for Kalmar FF fra 2012-sesongen som bosmanspiller, men ombestemte seg senere, og signerte ny kontrakt med Molde ut 2014.
Meritter
Molde FK
Kalmar slott
Kalmar slott ligger der Kalmars havn lå i middelalderen og har spilt en avgjørende rolle i Sveriges historie helt siden byggingen av slottet ble startet på slutten av 1100-tallet. I 1397 sto slottet sentralt i en av de viktigste politiske hendelsene i Nordens historie: Opprettelsen av Kalmarunionen – en union av de nordiske landene skapt av den mektige dronning Margarete. På 1500-tallet hadde slottet sin storhetstid og fikk da sitt nåværende utseende. Gustav Vasa og to av hans sønner, Erik XIV og Johan III, bygde om borgen fra middelalderen til et palass verdig en konge.
Feldkirch (Østerrike)
Feldkirch er en by i delstaten Vorarlberg i Østerrike. Feldkirch er forvaltningssetet for distriktet av samme navn. Byen er nevnt i historiske skrifter fra 1200-tallet. I dag har byen om lag 30 000 innbyggere.
Fransiskushjelpen
Fransiskushjelpen er en karitativ katolsk organisasjon startet i 1956 av Brita Collett Paus. Den ideelle organisasjonen er knyttet til Fransiskanerordenen i Den katolske kirke, og yter hjelp til alvorlig syke, døende mennesker og mennesker i nød. Arbeidet utføres i «Frans av Assisis ånd» og er åpne for alle uansett livssyn. Da Fransiskushjelpen startet i 1956 var alle medarbeidere engasjert på frivillig basis. Etter mange års utvikling består Fransiskushjelpen av både ansatte og frivillige. «Besøkstjenesten», «Fratello Oppsøkende Tjeneste» (på gata i Oslo sentrum blant rusmiddelavhengige, kvinner og menn i prostitusjon, uteliggere og sinnslidende) og «sorgtjenesten» drives i hovedsak av frivillige medarbeidere. En lønnet leder koordinerer disse tjenestene. I tillegg til Fratello Oppsøkende Tjeneste består Fransiskushjelpens gatetjeneste også av «Sykepleie på hjul», en bobil som på dagtid (hverdager) yter sykepleiefaglige tilbud til folk som lever mye av sitt liv på gata. Pleietjenesten hjelper alvorlig syke og døende og deres pårørende i deres private hjem.
NM i ishockey 1958
NM i ishockey 1958 var det 19. norgesmesterskapet i ishockey.
Gamlebyen vant sitt sjette norgesmesterskap.
Bill Lienhard
William «Bill» Barner Lienhard (født 14. januar 1930, død 8. februar 2022) var en amerikansk basketballspiller som deltok i de olympiske leker 1952 i Helsingfors.
Lienhard ble olympiske mester i basketball under OL 1952 i Helsingfors. Han var med på det amerikanske laget som vant basketturneringen. Det var tredje gang som basketball sto på det olympiske programmet, tjuetre lag deltok i turneringen som ble avviklet i perioden 14. juli til 2. august 1952. USA vant semifinalen over Argentina med 85-76 og i finalen vant de med 36-25 over Sovjetunionen. Lienhard spilte fem kamper i OL-turneringen.
Lienhard spilte collegebasket på University of Kansas.
Fotballkamp
En fotballkamp for senior-spillere varer i to omganger à 45 minutter, altså til sammen 90 minutter. I kampen er det en pause på ca. 15 minutter mellom hver omgang. Dommeren kan legge til tilleggsminutter etter hver omgang hvis det har vært bytter av spillere eller skader som har tatt mye tid, eller mye uthaling av tid. I landskamper og andre kamper på høyt nivå er det fjerdedommeren som bestemmer antall tilleggsminutter.
Hvis det er uavgjort etter 90 minutter i cupspill, blir det enten spilt ekstraomganger, eller omkamp senere. Hver ekstraomgang er på 15 minutter. Står det uavgjort etter to ganger 15 minutter, blir det straffesparkkonkurranse. Der får hvert lag fem straffespark. Er det fremdeles uavgjort etter at hvert lag har tatt fem straffespark, får hvert lag ett nytt straffespark helt til en avgjørelse har falt.
Golden goal og silver goal er henholdsvis første målet vinner i ekstraomganger, og det laget som har flest mål når ekstraomgangen (første eller andre) er ferdigspilt.
I aldersbestemte klasser er spilletiden kortere. I seniorkamper for kvinner i Norge var spilletiden tidligere 80 minutter.
Dommeren kan selvsagt blåse av kampen før full tid dersom han eller hun finner det absolutt nødvendig. Dersom det skjer, er hovedregelen at kampen skal spilles på nytt senere, dersom ikke annet er bestemt i regelverket for konkurransen (serie, cup eller annet).
Kuriositeter
I 1987-sesongen i Norge ble det spilt straffesparkkonkurranse etter hver seriekamp som endte uavgjort. Vinneren av straffesparkkonkurransen fikk to poeng, mens taperen fikk ett poeng. Dette forsøket varte imidlertid bare i én sesong. Lignende regler har vært brukt i enkelte andre land, for eksempel i seriespill i USA.
Hvis det dømmes straffespark mot slutten av en omgang, skal omgangen ikke avsluttes før straffesparket er tatt.
Rekorden for antall omkamper i den engelske FA-cupen ble satt i 1971. Da vant Alvechurch 1–0 over Oxford City i den 5. omkampen i 4. kvalifiserende runde. I dag avgjøres imidlertid FA-cup-kamper etter ekstraomganger og straffesparkkonkurranse hvis det er uavgjort etter ordinær spilletid. (Kilde: Mike Collett: The Guinnes record of the FA Cup, ISBN 0-85112-538-7)
Regierungsbezirk Kattowitz
Regierungsbezirk Kattowitz var en kortvarig Regierungsbezirk i den prøyssiske provinsen Schlesien fra 1939 til 1941. Forvaltningsenheten fortsatte å eksistere fra 1941 til 1945 innenfor provinsen Øvre Schlesien. Området tilhører idag Polen.
Stenopterygii
Stenopterygii er en gruppe egentlige beinfisker.
Grenlandsterminalen
Grenlandsterminalen, Tangenkaia eller Breviksterminalen er navnet på et kaianlegg ved Heistad rett utenfor Brevik i Porsgrunn kommune.
Terminalen ble i 1993 tilknyttet Brevikbanen med et eget sidespor. Veiadkomst er via som forbinder terminalen med europavei 18 og resten av veinettet. Terminalen driftes av Grenland havn IKS og har regelmessige forbindelser til Gent, Göteborg, Immingham og Rotterdam, og til forskjellige norske havner. Kooperasjonspartnere er DFDS Seaways, Høyergruppen, Tangen Logistics, Grieg Logistics og Wilhelmsen Ships Service.
Idar Karevold
Idar Laurits Karevold (født 4. desember 1942, død 13. april 2010 ) var en norsk musikkprofessor ved Norges musikkhøgskole.
Karevold hadde i 1975 et opphold som gjesteforeleser ved Augsberg College. Siden var han ansatt ved Norges musikkhøgskole, fra 1976 som førsteamanuensis, og fra 2004 som professor. Han var i mange år musikkmedarbeider i Aftenposten. Han var også utdannet organist.
I 2007 gav han ut en bok om Johann Sebastian Bachs Sechs Sonaten. Det var den første boken om disse sonatene siden Walter Emerys bok fra 1957. Karevold var også med på redigeringen av bind 1 i Norges musikkhistorie.
Priser
I oktober 2009 mottok Karevold Kommandørtegnet av Finlands Løves Ridderorden. Han fikk samme måned Sibeliusprisen for 2009, utdelt i forbindelse med Oslo-Filharmoniens konsert i Oslo Konserthus.
Taran L. Bjørnstad
Fra 2017 er hun valgt leder av Norske Barne- og Ungdomsbokforfattere.
Putuo (Zhoushan)
Putuo (kinesisk: 普陀区; pinyin: Pǔtuó Qū) er et bydistrikt i byprefekturet Zhoushan i provinsen Zhejiang i Folkerepublikken Kina. I 2002 talte det 320 000 innbyggere.
Navnet er etter øya Putuo, der ett av Kinas hellige fjell, Putuo Shan, befinner seg.
Immateriell kulturarv
Den tradisjonelle treskipbyggekunsten på Putuo står, sammen med tilsvarende byggekunst i Xinghua 兴化市 i provinsen Jiangsu, på Folkerepublikken Kinas liste over immateriell kulturarv (nr. 920).
Administrative enheter
Putuo består av tre subdistrikter, syv storkommuner og fire kommuner:
Samferdsel
Kinas riksvei 329 har sitt endepunkt her. Den begynner i Hangzhou og fører østover via Shaoxing og Ningbo til Putuo.
Veøy (selskap)
Veøy AS er et selskap som driver transport på vei, først og fremst av gods, men også av passasjerer med buss i både rutefart og chartrede turer.
Veøy har hovedbase på Åndalsnes og har avdelinger i ti byer i Sør-Norge.
Seinere er godstrafikken samlet i Veøy AS. Veøy Buss er fremdeles datterselskap har i 2016 vunnet anbud for busstrafikk i Rauma,Vestnes kommuner og deler av Molde.
Høsten 2015 ble Veøy hovedaksjonær i Veøy Møre AS, og har en eierandel på 100 prosent i Gjendem Transport.
Houhai
Houhai (kinesisk: 后海; pinyin: Hòu hǎi, bakre sjø) er en innsjø i den indre by i Beijing, en av de tre Shichahai-sjøene. Det er et populært sted på grunn av de omliggende restauranter, barer og kaféer.
Jesus bleibet meine Freude
Jesus bleibet meine Freude er en særdeles kjent og populær koral fra den sakrale kantaten Herz und Mund und Tat und Leben («hjerte og munn og gjerning og liv», BWV 147) av Johann Sebastian Bach, som ble skrevet i Leipzig for Maria besøkelsesdag og uroppført 2. juli 1723. Koralen avslutter kantaten, som tilsammen består av ti satser. På norsk er koralen kjent som Herre Gud, du er og bliver, på engelsk som Jesu, Joy of Man's Desiring og på fransk som Jésus que ma joie demeure. Verket er mye brukt i populærkultur, og i forbindelse med forskjellige høytider som jul og bryllup. Det forekommer i et stort antall filmer og har vært gjenbrukt i popmusikk, som f.eks. Apollo 100s hit «Joy» fra 1972, Beach Boys' «Lady Lynda» fra 1980 og Margo Guryans «Someone I Know» fra 1968.
Buzuluk (andre betydninger)
Buzuluk kan vise til:
Anderz Døving
Anderz Døving (født 1962 i Stockholm) er norsk koreograf, dramatiker og sceneinstruktør.
Biografi
Døving er utdannet koreograf fra Statens Balletthøgskole (1984–87), og debuterte med Ragnarokk! i 1988.
Han startet dansekompaniet Andanse-kompaniet (senere Andanse Teatret) i 1989, hvor han koreograferte ballettene Før Aske (NRK 92), Aftenlandet (NRK 93), Svanesjømysteriet, Quad og Danseenergi.
Han startet The Norwegian Summer Dance Company i 1994, som satte opp gratis utendøs danseforestillinger i Oslo-regionen i 1995, 1996 og 1997. Den mest sette norske danseforestilling tre år på rad.
Døving har koreografert for en rekke kompanier, bl.a. Mellom Amor og Psyche (1994, basert på bildene til Edvard Munch) for Den Norske Opera, Omnis Caro (1993) for Nye Carte Blanche og Haugstussa - 400 m. ballett for åpningen av Dansescenen i København.
Døving har arbeidet som sceneinstruktør siden 1996, med bl.a. forestillingene Snehvit, Askepott og Mirad – en gutt fra Jugoslavia for Den Nationale Scene, Rent for Trøndelag Teater og Tørres Snørtevold for Rogaland Teater. Han satte opp "My Fair Lady" for Riksteatret i 1999 med bl.a. Wenche Foss og Bjørn Skagestad.
Anderz Døving var teatersjef ved Nord-Trøndelag Teater i perioden 2004–09, hvor han han også satte opp forestillingene Rødhette, Kjærligheten er blå (om Jacob Weidemann), Jul i Blåfjell og Ibsens Sancthansnatten.
Fra 2010 var Døving ansatt ved Nasjonalmuseet for kunst og Munchmuseet som prosjektleder for Edvard Munchs 150-årsjubileum.
Tippeligaen 2006
Tippeligaen 2006 var den 17. sesongen av Eliteserien i fotball som gikk under navnet Tippeligaen. Stabæk og Sandefjord var nyopprykket for sesongen. Serien startet 9. april og sluttet 5. november.
Tabell
Odd Grenland slo Bryne 3–0 hjemme og 7–1 borte i to kvalifiseringskamper og beholdt plassen.
Budsjett
Kilde:
Dommere
Norges Fotballforbund satte opp disse dommerne for sesongen 2006:
Målskårere
19 mål:
18 mål:
17 mål:
10 mål:
9 mål:
8 mål:
7 mål:
6 mål:
5 mål:
3 mål:
2 mål:
1 mål:
Unge viljer (film)
Unge viljer er en norsk spillefilm fra 1943 med manus og regi av Walter Fyrst. Den handler om en overklassejente og en arbeidergutt som slår seg sammen og går med i Nasjonal Samling (NS), Quislings nazistparti før og under andre verdenskrig. Unge viljer er en «statspolitisk» propagandafilm som angivelig skildrer de vanskelige sosiale forholdene i Norge på 1930-tallet som førte til at NS ble dannet i 1933. Dette er den eneste norske filmen som ble produsert under krigen med en nazistisk ideologi. Filmen hadde premiere på Victoria kino i Oslo 8. februar 1943.
Bakgrunn
Walter Fyrst (1901–1993) var en film- og reklamemann som i 1932 tok initiativ til Arbeidsfylkingen, en organisasjon for frivillig arbeidstjeneste blant ungdom uten arbeid. Han var sterkt engasjert i spørsmål om arbeidsledighet og klassekamp, og Unge Viljer handler i stor grad om disse temaene. Fyrst stod for både manus, regi og produksjon av filmen.
Den mannlige hovedrollen Tor Jansen, arbeidersønnen som forelsker seg i Liv West, datteren til farens arbeidsgiver, ble spilt av Karl Aagaard Østvig jr. (1925–1944). Amatørskuespilleren var sønnen til operasangeren Karl Aagaard Østvig (1889–1968) som selv spilte sakfører i filmen. Den unge hovedrolleinnehaveren ble drept som frontkjemper på Østfronten året etter at filmen hadde premiere, bare 19 år gammel.
Handling
Filmens handling tar til i 1933. I Albert Jensens arbeiderhjem sliter han og hustruen for å gi sønnen Tor en god utdannelse. Tor er elev på gymnaset sammen med Liv West, datteren til Jensens arbeidsgiver.
Jensens forsøker å megle under en arbeidskonflikt på verkstedet med det resultat at han blir avskjediget. Jensens hustru avgår ved døden, og Tor må avslutte skolegangen fordi faren ikke kan få arbeid. Far og sønn står hver dag i kø blant tusener av arbeidsløse på jakt etter jobb. Den marxistiske fagorganisasjonen går til forfølgelse av Jensen, som til slutt drukner seg i fortvilelse.
Da direktør West oppdager at Liv er glad i sønnen til en arbeider, sender han henne til et engelsk college. Tor er av den oppfatning at hun ikke lenger vil vite noe av ham og reiser på frivillig arbeidstjeneste.
Han ankommer nybrottet til Bjørn Storhaug, en bonde som har blitt kastet ut av sin odelsgård på grunn av direktør West. Bjørn råder Tor til å starte som bureiser i Valdres, og det er et råd han følger.
Etter tre år vender Liv tilbake fra England. Hun har nå blitt myndig og bryter med sin direktørfar. Etter lenge å ha søkt forgjeves etter Tor reiser hun på frivillig arbeidsinnsats, hvor hun treffer Tor.
Ávži
Ávži er en bygd i Kautokeino kommune i Finnmark fylke. Bygda ligger rundt syv kilometer øst for tettstedet Kautokeino, og har 80 innbyggere.
MS «Eikern»
MS «Eikern» (tidl. «Bejaa Alfa») er en charterbåt som eies av Eikern Turisttrafikk A/L. I sommersesongen traffikerer den innsjøen Eikeren i Buskerud og Vestfold mellom Vestfossen og Eidsfoss. Båten på 50 brt er 54 fot og ble bygget i 1971. Den har i senere år gjennomgått omfattende restaurering, og den kan ta opptil 63 passasjerer. MS «Eikern» er ikke minst kjent for sine mange cruise med musikkunderholdning ombord.
Før den i mai 1997 ble fraktet landeveien fra Oslofjorden til Eikeren gikk den som skyssbåt på Nordlandskysten.
MS «Eikern» kan anløpe seks brygger på Eikeren: Vestfossen, Fossesholm, Sundhaugen, Hakavik, Thorrud og Eidsfoss.
Aase Lionæs
Aase Wind Lionæs (født 10. april 1907 i Oslo, død 2. januar 1999) var en norsk økonom, politiker (A) og mangeårig stortingsrepresentant og medlem av Den Norske Nobelkomite. Hun hadde i løpet av sitt virke en rekke offentlige verv og tillitsverv i ulike organisasjoner.
Politisk virke
Lionæs startet sitt voksenpolitiske virke som medlem Oslo bystyre i perioden 1934–1937, varamedlem 1937–1940, og medlem 1945–1947.
Lionæs var en fremstående likestillingspolitiker i Arbeiderpartiet, og var blant annet redaktør for Arbeiderkvinnen, stortingsrepresentant (1958–1977) (møtende vararepresentant i hele perioden 1954–1957) og leder for Arbeiderpartiets kvinnesekretariat fra 1945 til 1953. Hun var også i en periode leder for Oslo Arbeidersamfunn og medlem av Den Norske Nobelkomite fra 1. januar 1948–31. desember 1978 og dens leder fra 1968–1978. Hun var første kvinne i finanskomiteen og komiteens første kvinnelige leder, samt første kvinne i Stortingets presidentskap.
På Stortinget kjempet hun blant annet for liberalisering av abortloven, og fremmet forslag om at kvinnelige prester skulle bli tillatt i statskirken. Som medlem av Nobelkomiteen var hun både omstridt og avholdt. Som leder av komiteen gikk hun i bresjen for å tildele Nobels fredspris til Henry Kissinger og Le Duc Tho i 1973 og til Menachem Begin og Anwar Sadat i 1978.
Annet
I 1952 ble hun utnevnt til æresdoktor Western College, Oxford, Ohio, USA.
Aase Lionæs var blant stifterne av organisasjonen VINA (Venner av Israel i Norsk Arbeiderbevegelse).
Cracovia Kraków
MKS Cracovia SSA er Polens eldste fotballklubb, den ble grunnlagt i 1906 og ble det første polske laget som vant den polske serien. Laget er ett av to i den høyeste serien fra den polske byen Kraków. Det andre rivaliserende laget er Wisła Kraków og supporterbråket mellom disse to klubbene bruker å resultere i flere dødsofre hvert år.
Spillerstall
Oppdatert 22. mai 2023.
Mezzoforte
Mezzoforte
Ny Tanke
I snevrere forstand brukes navnet om Den Nye Tankes Bevegelse (New Thought Movement) som hadde sitt opphav i de åndelige helberedelsesmetodene til Phineas Parkhurst Quimby og Emma Curtis Hopkins.
Edward Vesala
Edward Vesala (opprinnelig Martti Vesala) (født 15. februar 1945 i Mäntyharju, Finland, død 4. desember 1999 i Helsingfors) var en finsk avant-garde jazzkomponist, bandleder og trommeslager/perkusjonist.
Han ble født i Mäntyharju, hvor han begynte som jazz- og rock-trommeslager på 1960-tallet. Noen av bandene hans var Blues Section og Apollo. På 1970-tallet ledet han sine egne jazz-grupper, en kvartett sammen med den polske trompeteren Tomasz Stanko, han spilte med Toto Blanke's Electric Circus, og spilte inn plata Trypticon med Jan Garbarek.
På 80- og 90-tallet spilte Vesala inn flere plater med egne komposisjoner med sin egen gruppe, Sound and Fury, vesentlig for ECM (plateselskap). Disse innspillingene viser en unik stil hvor han kombinerer jazz og klassisk, tango og folkemusikk. Sound and Fury var et ensemble på ca. 10 medlemmer som bestod først og fremst av Vesalas egne studenter. Av de mest kjente bandmedlemmene kan nevnes saksofonistene Jorma Tapio og Pepa Päivinen, gitaristene Raoul Björkenheim og Jimi Sumen og harpist og keyboardist Iro Haarla, som var Vesalas kone.
Vesala døde av hjertesvikt i Helsingfors, Finland 54 år gammel.
Rykkinnhallen
Rykkinnhallen er et idrettsanlegg på Rykkinn i Bærum. Idrettshallen eies av Bærum kommune og driftes av Bærums Verk IF.
Bygget ligger sentralt på Rykkinn, mellom Rykkinn skole, avdeling Berger, Berger svømmehall og Rykkinn fritidshus. Bygget har blitt brukt til blant annet håndball, basket, karate og gymaktiviteter for Rykkinn skole. Basketlaget Bærums Verk Jets hadde Rykkinnhallen som hjemmebane før de gikk konkurs. I 1994 ble Rykkinnhallen brukt til å arrangere The Gathering.
Et areal ved hallen har i 30 år vært båndlagt for å bli en fremtidig endestasjon på en eventuelt forlenget Kolsåsbane.
Skipsmodelltank
En skipsmodelltank er en tank eller et basseng som brukes til hydrodynamiske tester av skipsmodeller og andre fartøyer og plattformer. Testene utføres i forbindelse med design av nye skip eller installasjoner eller før ombygging av eksisterende fartøyer for å forbedre ytelsene i sjøen.
Skipsmodelltanken i Trondheim
Skipsmodelltanken på NTNU Tyholt i Trondheim er et større anlegg innviet i 1939 og en del utvidet i 1978. Ved anlegget drives undersøkelser av skip og båtskrog, oljeplattformer, havneanlegg, bølgefenomener og strømningsforhold med spredningsmønster for forurensning.
Inger Frimansson
Inger Frimansson (født Inger Wilén 14. november 1944 i Stockholm) er en svensk forfatter og journalist.
Frimansson er utdannet journalist, og har arbeidet i bokhandel, som journalist og som redaktør. Hun debuterte litterært med romanen Dubbelsängen i 1984. Fra 1988 har hun vært forfatter på heltid. Hun har skrevet skjønnlitterære romaner, kriminalromaner, lyrikk, ungdomsbøker og noveller.
I 1998 utga Frimansson sin første kriminalroman, den psykologiske thrilleren God natt min älskade. Boken ble en bestselger, og ble av Svenska Deckarakademin belønnet med prisen for årets beste svenske kriminalroman. Senere har Frimansson etablert seg som Sveriges kanskje fremste forfatter av psykologiske thrillere. Hun er oversatt til syv språk, og er også utgitt i USA.
Heaven or Vegas
Handling
Rachel (Yasmine Bleeth) jobber to jobber som stripper i Las Vegas. Under et overfall på vei hjem fra jobb, blir hun reddet av Navy (Richard Grieco), som hun blir med hjem. Sammen legger de ut mot Montana for søken på et nytt og bedre liv. På veien mot noe nytt, møter de på utfordringer, og lærer at om man bare våger å ta sjanser, kan man oppnå det man minst venter.
Eintracht Frankfurt Kvinner
Eintracht Frankfurt Kvinner, tidligere kjent som 1. FFC Frankfurt er et tysk kvinnelig fotballag fra Frankfurt am Main i Hessen. Laget er et av Europas mestvinnende klubblag for kvinner, med 7 seriemesterskap, 8 cupmesterskap og 3 europacuptitler.
Praunheim
Fotballaget som etter hvert ble til 1. FFC Frankfurt begynte som et samarbeid mellom kvinnelige ansatte ved Deutsche Bundesbank og fotballklubben SG Praunheim i 1973. Kvinnelaget til Praunheim, en bydel i nord i Frankfurt, fikk seg fort rivaler i FSV Frankfurt fra bydelen Bornheim noe lenger øst og NSG Oberst Schiel Frankfurt fra Niederrad sør i byen. Begge de to dominerte hessisk kvinnefotball. Først var det Oberst Schiel, som ofte representerte Hessen i det tyske mesterskapet (basert på regionalliga for utvelgelse og deretter cupsystem) fra den første runden i 1974. Deretter, fra 1981, tok FSV Frankfurt over, både i serien og i den nye DFB-cupen. FSV Frankfurt viste seg som et topplag også i tysk målestokk etter at de kom til finale i sluttspillet i 1984 og vant det i 1986. Det ble ytterligere to finaler for FSV Frankfurt. I cupen vant FSV tre ganger fra 1985-92.
SG Praunheim fikk imidlertid muligheten til å markere seg ettersom de kvalifiserte seg til den nasjonale ligaen, som i 1990/1991 erstattet utslagingsmodellen. Praunheim debuterte med en 5.-plass i avdeling sør. I den påføgende sesongen ble det en 6.-plass, og det så ikke ut til at Praunheim tilhørte den ypperste toppen av sørtysk kvinnefotball. En beskjeden framgang til en 4.-plass viste imidlertid tegn til forbedring, men det var først ved ansettelsen av trener Monika Staab at framgangen virkelig begynte. Allerede i hennes første sesong var laget på tredjeplass, bare poenget bak erkerival FSV Frankfurt.
Den påfølgende sesongen ble en mindre nedtur, fortsatt tredjeplass, men godt bak FSV Frankfurt. Deretter, i 1995/96-sesongen, kom første klare tegn til forandring. Praunheim kom på andreplass i regionalgruppe sør, og kom dermed til semifinalen i ligaen. Frankfurt vant semifinalen, og gikk til finalen, som de tapte med bare ett mål mot TSV Siegen, laget som hadde slått dem ut tre ganger på rad i DFB-cupen. Imidlertid var 95/96-sesongen den første i Praunheims historie der de slo FSV Frankfurt. Det ble også den eneste. I 1996-97-sesongen kom FSV Frankfurt nok en gang foran, og Praunheim tapte semifinalen. I 1997/98-serien, den første med en samlet nasjonal serie, kom SG Praunheim på en imponerende andreplass, men et skår i gleden må ha vært at det var FSV Frankfurt som vant den nasjonale serien. FSV Frankfurt slo også Praunheim ut av cupen det året, og kom selv til finalen.
1. FFC Frankfurt
Etter avsluttet sesong begynte arbeidet med å skifte navn fra SG Praunheim til 1. FFC Frankfurt. Initiativet til den nye klubben ble tatt av medlemmer av Praunheim, og den 27. august var navneskiftet offisielt. Den 1. januar 1999 tok 1. FFC Frankfurt over ligalisensen til Praunheim, som dermed la ned kvinnesatsingen sin. 1. FFC Frankfurt, som hadde skaffet seg toppscoreren Birgit Prinz fra rivalen, ble et øyeblikkelig topplag, med seier i både serie og cup, Begge på målstreken foran FCR Duisburg. I den påfølgende sesongen måtte FFC Frankfurt greie seg med andreplass bak nettopp Duisburg, men de vant cupen mot deres lenge nemesis Siegen (nå Sportsfreunde Siegen).
FFC Frankfurt dominerte stort på begynnelsen av 2000-tallet. Fra og med 1998-sesongen til og med 2003-sesongen vant laget cup og serie hvert år bortsett fra 99-2000-serien, da Duisburg vant. FFC Frankfurt toppet i 2001/2002-sesongen, da de vant serie, cup og UEFA Women's Cup (ved å slå Umeå IK i finalen). De ble også det ledene laget fra Frankfurt, også fordi FSV Frankfurt sakket akterut, og etter hvert ble nedlagt i 2005. Med FSV Frankfurt som stadig dårligere lag, ble det etter hvert et annet rivallag som tok over: Turbine Potsdam. De to og Duisburg kjempet om seier i cup og serie utover 2000-tallet. Rivaliseringen mellom FFC Frankfurt og Turbine Potsdam hadde egentlig startet i 1999, da Turbine Potsdam snudde 0-4 til 4-4, men da Turbine ble et topplag, toppet det seg. Turbine Potsdam vant serien i 2003/04 og 2005/06 og cupen tre år på rad fra 2004 til 2006. FFC Frankfurt fikk imidlertid en anstendig hevn da de vant UEFA Women's Cup mot nettopp Turbine Potsdam i finalen med overlegne 4-0.
FFC Frankfurt kom sterkt tilbake i 2006/07-sesongen, der de vant The Double, og i 2007/08-sesongen fulgte de opp med en Treble, ved å vinne Women's Cup for tredje gang, også denne mot Umeå. Deretter, i 2008/09-sesongen, kunne man merke en nedtur i FFC Frankfurt. I serien ble det fjerdeplass, i cupen i andre runde (riktignok mot Bayern München) og i UEFA Women's cup i kvartfinalen (mot Turbine Potsdam). De klarte heller ikke å kvalifisere seg til Mesterligaen året etter, med en tredjeplass, men forsterket med to landslagsspillere, Jessica Landström og Melanie Behringer før 2010/11-sesongen. Laget satte ny rekord for mål i en Bundesligasesong (103), men etter tre tap klarte man likevel ikke å vinne seriegullet. I cupfinalen fikk de imidlertid revansje, og vant 2–1 i finalen mot Potsdam; de vant dermed to av tre oppgjør mot Potsdam denne sesongen, og tok sin første tittel på tre år.
Nieuwe Kerk (Delft)
Nieuwe Kerk i Delft (Den nye kirken) er en kirke i gotikk i sentrum av den nederlandske byen Delft. Kirken ble innviet ca. 1496 og er en av de største kirkene i Nederland; vesttårnet er 109 meter høyt. Høyden på tårnet er kun overgått av domkirken i Utrecht.
En rekke prominente personer fra nederlandsk historie er begravet i kirken. Vilhelm I av Oranien ligger begravet i et mausoleum tegnet av Hendrick og Pieter de Keyser og siden Vilhelms død har huset Oranien benyttet kirken som gravplass. De siste kongelige som ble begravet i krypten er Juliana av Nederland og hennes ektefelle prins Bernhard. Det ligger 46 personer i det kongelige familiegravstedet.
Bygningen
Oppføringen av Nieuwe Kerk ble påbegynt i 1351 og fortsatte i rundt et århundre. Den ble i første omgang reist som en midlertidig trekirke, hvor man bygget på en sengotisk basilika i 1396. Senere føyet man til et kirkeskip og den gamle trekonstruksjonen ble revet. Kirketårnet sto ferdig 6. september 1496.
Kirken ble viet til jomfru Maria og Sankt Ursula. Da den ble reist var den Delfts andre sognekirke og ble av den grunn gitt navnet Nieuwe Kerk – den nye kirken – og den eksisterende kirken fra 1296 ble kalt for Oude Kerk, Den gamle kirken.
I forbindelse med reformasjonen ble kirken overdratt til den nederlandske reformerte kirke i 1572.
Den 3. mai 1536 ble kirketårnet skadet av en brann som la det meste av byen i ruiner. Kirketårnet ble gjenoppført i 1872, men igjen ødelagt av lynnedslag og ble deretter oppført etter tegninger av arkitekt Pierre Cuypers.
Kirken har 36 kirkeklokker fra 1660.
Herman (roman)
Herman er en roman fra 1988 skrevet av Lars Saabye Christensen. Christensen mottok i 1988 Kritikerprisen (årets beste voksenbok) for boken, og i 1990 ble den filmatisert.
Boken handler om Herman som mister håret sitt, og de dramatiske følger dette får for hans forhold til familien, skole og kamerater.
Brettspill
Brettspill er et spill som spilles på et brett, ved at brikker settes ut, tas inn eller flyttes rundt på brettet. Brettet kan enten være trykt på en plate, som i Monopol, varieres fra gang til gang som i Settlers eller lages underveis som i Carcassonne I tillegg til brikker brukes også ofte terninger kort, penger og andre rekvisitter. Brettspill avsluttes på forskjellige måter, som oftest ved at man har oppnådd et mål eller etter et vist antall turer/trekk. Som regel spiller man mot hverandre, eller lag mot lag, men de siste årene har samarbeidspill som Pandemic blitt mer vanlige, hvor spillerne spiller sammen mot spillet.
Det er en stor bredde innenfor brettspillsjangeren. Fra familiespill som Monopol og Ludo, til klassiske spill som Sjakk og Backgammon, spørrespill som Trivial Pursuit og Geni og Eurogames som Settlers og Ticket to Ride. Noe av det som skiller disse sjangrene fra hverandre er hva som er viktig å mestre for å vinne, både psykologi, hell, strategi, og evne til diplomati kan spille en rolle. Sentralt i et brettspill er reglene, som setter premissene for hva som er lov og ikke. Det trenger ikke være en sammenheng mellom kompleksiteten på reglene og selve spillet. Et godt eksempel her er Sjakk, som har forholdsvis enkle regler, men har stor dybde og kompleksitet.